proxectonos/corpus_dominio_legal_administrativo_tmp huggingface dataset:
17/02/2022 | Administración LocalMunicipal
Pontedeume
Exposición pública do padrón da taxa de recollida de lixo do exercicio 2022

ANUNCIO Exposición pública do padrón da taxa de recollida de lixo do exercicio 2022 Mediante Decreto de data 10 de febreiro de 2022 aprobouse o padrón da taxa de recollida de lixo correspondente ao exercicio 2022 e as liquidacións resultantes deste, con expresión do datos identificativos dos suxeitos pasivos, feito impoñible e cota tributaria; os que se expoñen ao público para a súa notificación colectiva, de acordo co establecido no artigo 102.3 da Lei 58/2003, do 17 de decembro, Xeral Tributaria, durante o prazo de quince días, a contar dende o día seguinte ao da publicación do presente anuncio no Boletín Oficial da Provincia e no taboleiro de edictos do Concello. Durante este prazo, o expediente estará a disposición das persoas interesadas (segundo o recollida no artigo 4 da Lei 39/2015, do 1 de outubro, de Procedemento Administrativo Común das Administracións Públicas) na Tesourería Municipal aos efectos de presentar reclamacións, no seu caso. Contra as liquidacións incorporadas ao padrón os interesados poderán interpor recurso de reposición ante esta Alcaldía, segundo o disposto no artigo 14.2 do Real Decreto Lexislativo 2/2004 polo que se aproba o Texto Refundido da Lei reguladora das facendas locais, no prazo dun mes, contado dende o día seguinte ao remate da exposición ao público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado I) do precepto anteriormente mencionado. O recurso entenderase desestimado se non se resolve expresamente no prazo dun mes, dende a súa interposición. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo, no prazo de dous meses dende a notificación da resolución expresa ou de seis meses dende que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da Xurisdición contencioso-administrativa. Tamén se poderá interpor calquera outro recurso que se estime conveniente. En Pontedeume, asinado dixitalmente o día 11 de febreiro de 2022 polo Sr. Alcalde, D. Bernardo Fernández Piñeiro.
17/02/2022 | Administración LocalMunicipal
Padrón
Convocatoria da licitación das autorizacións de uso do dominio público para a instalación de atraccións feirais durante as festas de Pascua nos exercicios 2022 e 2023

Por Decreto do señor Alcalde 111/2020, do 11 de febreiro de 2022, convocouse procedemento de licitación para o outorgamento das licenzas de uso das parcelas do dominio público municipal, situadas no Campo do Souto e Paseo do Espolón e rúas próximas, para a instalación de atraccións feirais durante as festas da Pascua 2022 e 2023 e que se relacionan no Anexo I ao prego de condicións e que se grafían nos planos que se unen ao mesmo como anexos II a XII.1. Entidade adxudicataria: Concello de Padrón.2. Obxecto: autorizacións para a ocupación do dominio público municipal para a instalación de atraccións de tipo mecánico e eléctricas, tómbolas e xogos de azar, postos de venda de comidas e/ou bebidas, roupa complementos, bisutería, marroquinería, música, artesanía e similares, e exposición de maquinaria agrícola con motivo da celebración das festas de Pascua nos exercicios 2022 e 2023.3. Criterios de adxudicación: oferta económica.4. Tipo de licitación: o que figura no prego de condicións para cada unha das parcelas que se licitan.5. Garantía: non se esixe.6. Obtención documentación: na páxina web do Concello de Padrón www.padron. gal e na Casa do Concello situada en rúa Longa, número 27, 15900 Padrón, A Coruña, Teléfono 981 81 04 51, correo electrónico correo@padron. gal.7. Presentación de ofertas: a) Prazo: quince (15) días naturais, contados desde a publicación do presente anuncio no Boletín Oficial da Provincia da Coruña. b) Documentación a presentar: a sinalada na condición 5 do prego que regula esta licitación. c) Lugar: Rexistro Xeral do Concello de Padrón, rúa Longa, número 27, 15900 Padrón, A Coruña. d) Horario do Rexistro Xeral: de 9,00 a 14,00 horas de luns a venres.8. Apertura de proposicións (oferta económica): No lugar, día e hora que se sinale no Taboleiro electrónico do Concello (https://sede.padron. gal), no de anuncios da Casa do Concello e na páxina web do mesmo (www.padron. gal) con alomenos 24 horas de antelación. Padrón, 11 de febreiro do 2022 O Alcalde (Documento asinado dixitalmente) Asdo. Antonio Fernández Angueira
17/02/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Centro
Expediente DH. W15.74799. Jesusa Barreiro del Río solicita autorización de obras para recheo e explanación de terras na parcela catastral 15079A519008450000FJ, dentro da zona de policía do regato de Portagueiro, no t. m. de Santiago de Compostela

Natalia Virginia Benyaich Totoi solicita autorización para as obras recollidas no documento: “Memoria Técnica sobre obras de movimiento de tierras, en zona de policía de aguas” e “Adenda ao expediente” con obras situadas no concello de Santiago de Compostela. Expediente DH. W15.74799. O proxecto contempla engadir sobre 5.028 m 2 aproximadamente 1.700 m3 de terra elevando as cotas da parcela de entre 0,23 metros nas proximidades a servidume do regato a un máximo de 1,06 metros nos punto mais afastados do regato, homoxeneizando a superficie da parcela e favorecendo o seu aproveitamento agrario, sen afectar a zona de servidume dos regos lindantes. As parcelas sitúanse no lugar de A Castiñeira pequena, parroquia de Carballal, no concello de Santiago de Compostela, na parcela 845 do polígono 519 (15079A519008450000FJ). Os traballos a realizar non afectarán ás fincas colindantes, tomándose as oportunas medidas de protección e sinalizando convenientemente as zonas de traballo, nin os cauces dos regatos e súas servidumes O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, por calquera dos medios recollidos no artigo 16.4 da Lei 39/2015, do 1 de outubro, do Procedemento Administrativo Común das Administracións Públicas. O expediente tramítase nas oficinas deste servizo, situado na rúa Tomiño, 16 – baixo, Santiago de Compostela, onde pode ser examinado por quen o desexe no devandito prazo, previa cita no teléfono 981544927. O proxecto obxecto da presente autorización estará dispoñible para a súa consulta na páxina web deste organismo de conca http://augasdegalicia.xunta. gal, na sección denominada participación pública. Santiago de Compostela, 8 de febreiro de 2022 – o xefe do Servizo Territorial de Augas de Galicia – Adrian Alonso Alastrue Aguirrezabal (Sinatura dixital)
17/02/2022 | Administración LocalMunicipal
Cambre
Fixación de contías a percibir en concepto de asistencias a órganos colexiados

De conformidade co establecido no artigo 22.3 do Regulamento orgánico municipal, en concordancia co artigo 75.5 da Lei 7/1985, do 2 de abril, reguladora das bases do réxime local, dáse publicidade ao acordo adoptado polo Pleno municipal, en sesión extraordinaria de data 23 de decembro de 2021, respecto da fixación das contías a percibir polos membros da Corporación en concepto de asistencias e indemnizacións, acordo que se transcribe a continuación: “Os membros da Corporación que non teñan dedicación exclusiva ou parcial percibirán pola concorrencia efectiva ás sesións dos órganos colexiados dos que formen parte as seguintes contías: - Plenos: 200 € - Comisións Informativas: 150 € - Xunta de Voceiros: 100 € - Xunta de Goberno Local ordinaria: 290 € - Xunta de Goberno Local extraordinaria: 0 € A asistencia a varias sesións do Pleno, Xunta de Goberno Local, Comisións Informativas e Xunta de Voceiros que teñan lugar nun mesmo día, computaranse como unha soa asistencia.” O que se publica para xeral coñecemento. Cambre, 14 de febreiro de 2022 O alcalde Óscar A. García Patiño
17/02/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Subdirección Xeral de Xestión do Dominio Público Hidráulico
DH. A15.44076 Concesión dun caudal de auga a Julián Souto Couto, no Concello de Cabana de Bergantiños (A Coruña)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 8 de febreiro de 2022 e como resultado do expediente incoado ó efecto, outorgouse a Julián Souto Couto unha concesión de 459,90 m 3 anuais de auga que procede dun manancial situado no lugar de Cures, na parroquia de Corcoesto (San Pedro), no concello de Cabana de Bergantiños (A Coruña), con destino a uso doméstico. Número Expte.: DH. A15.44076 Santiago de Compostela, 14 de febreiro de 2022 O xefe do Servizo de Tramitación Técnico-Administrativa do Dominio Público Hidráulico Andres Benjamin El Boughdadi Macarulla
05/12/2022 | Administración LocalMunicipal
Boqueixón
EXPEDIENTE 2022/T002/000038. Modificación de créditos (suplemento de crédito 2022/2)

O 11/11/2022 o Pleno do Concello de Boqueixón aprobou inicialmente o expediente ao inicio referenciado. Sométese á información pública polo prazo de 15 días hábiles para que os interesados poidan examinalo e presentalas reclamacións que consideren oportunas. O prazo computarase dende o día seguinte ao da inserción deste anuncio no Boletín Oficial da Provincia da Coruña. Así mesmo, estará a disposición dos interesados na sede electrónica deste concello (https://sede.boqueixon.com). Se transcorrido o período de exposición pública non se achegan alegacións, considerarase definitivamente aprobado o acordo inicialmente adoptado. Todo elo de conformidade co artigo 177.2 do Real Decreto 2/2004, do 5 de marzo, polo que se aproba o texto refundido da Lei reguladora das Facendas Locais. Boqueixón, 29 de novembro de 2022 Manuel Fernández Munín, alcalde-presidente
05/12/2022 | Administración LocalMunicipal
A Coruña
Educación
Aprobación inicial das modificacións ao Regulamento de organización e funcionamento das escolas infantís integradas na Rede de Escolas Infantís Municipais do Concello da Coruña

Asunto: Aprobación inicial das modificacións ao Regulamento de organización e funcionamento das escolas infantís integradas na Rede de Escolas Infantís Municipais do Concello da Coruña O Pleno do Concello da Coruña, en sesión extraordinaria realizada o 29.11.2000, aprobou inicialmente as modificacións ao Regulamento de organización e funcionamento das escolas infantís integradas na Rede de Escolas Infantís Municipais do Concello da Coruña. O texto do Regulamento e o seu expediente estarán expostos ao público, para os efectos de que as persoas interesadas poidan examinalo e presentar, de ser o caso, as reclamacións e suxestións que estimen oportunas. O exame do expediente pode realizarse: – Na web da concellaría de Educación (https://www.coruna. gal/educacion/gl) – No taboleiro de anuncios e edictos do Concello (https://sede.coruna. gal/opensiac/action/infopublica? method=enter&edictos=true) – No propio Servizo de Educación solicitando cita previa a dirección de correo: educacion@coruna. gal O prazo de exposición pública é de 30 días hábiles dacordo co disposto no apartado b) do artigo 49 da Lei 7/85, do 2 de abril, das Bases do Réxime Local, que se contarán a partir do día seguinte ao da publicación deste anuncio no Boletín Oficial da Provincia. A Coruña, 30 de novembro de 2022 O concelleiro delegado de Educación, Cultura e Memoria Histórica Jesús Javier Celemín Santos
05/12/2022 | Administración LocalMunicipal
Culleredo
Persoal e Organización
Resolución pola que se eleva a definitiva a proposta do Tribunal do proceso selectivo da lista de substitución de arquitecto/a do Concello de Culleredo

Por resolución da concelleira de Seguridade cidadá e Persoal número 2274 do 29 de novembro de 2022, resolveuse o seguinte: “Primeiro.- Elevar a definitiva a proposta do tribunal cualificador de data 10 de novembro de 2022 (documento código UPO16I021F), dacordo co seguinte detalle: - Propoñer o nomeamento para a praza de arquitecto, persoal funcionario interino, ao aspirante don Antonio Corrochano Corrochano. Segundo.- Requirir a don Anselm Jose Vicente Low Arrinda para que no prazo de vinte días naturais contados desde o día seguinte á publicación do anuncio desta resolución no Boletín Oficial da Provincia presente a documentación requirida na base 9.1 das Bases xerais para a selección de persoal funcionario de carreira e de persoal laboral fixo (BOP núm.65 do 5 de abril de 2017). Terceiro.- Publicar esta resolución no Boletín Oficial da provincia. Contra a presente resolución, que pon fin á vía administrativa poderá interpoñerse recurso potestativo de reposición ante a Alcaldía-Presidencia, no prazo dun mes a contar desde o día seguinte ao da notificación do presente acto, ao abeiro do establecido no artigo 124.1 da Lei 39/2015, de 1 de outubro, do procedemento administrativo común das administracións públicas; ou ben, directamente, recurso contencioso-administrativo ante o Xulgado do Contencioso-Administrativo de A Coruña que corresponda, no prazo de dous meses, desde o día seguinte ao da recepción da presente notificación, de acordo co establecido nos artigos 8.1 e 46.1 da Lei 29/1998, de 13 de xullo. Non poderá interpoñerse recurso contencioso-administrativo, se se interpuxera o potestativo de reposición, en tanto non se resolva expresamente ou se produza a desestimación presunta do mesmo polo transcurso do prazo dun mes desde a súa interposición, de acordo co establecido no artigo 124 da Lei 39/2015, de 1 de outubro. Neste caso, o prazo para a interposición do recurso contencioso-administrativo será de dous meses desde a resolución expresa do recurso, a contar desde o día seguinte ao da notificación do mesmo; ou ben, seis meses, a contar desde o día seguinte en que deba entenderse desestimado por silencio administrativo o citado recurso potestativo de reposición. En todo caso, poderá interpoñer calquera outro recurso que estime conveniente para a defensa dos seus intereses.” O que se publica para xeral coñecemento. Culleredo, a 29 de novembro de 2022 A concelleira delegada de Seguridade cidadá e Persoal Marta María Figueroa Fuentes P. D. (Resolución do 13.07.2020, núm.114 BOP 23.07.2020)
05/12/2022 | Administración LocalMunicipal
Ames
Expropiación por Ministerio da Lei no núcleo Rural de Trasmonte, Ames

A Xunta de Goberno Local do concello de Ames, en sesión ordinaria celebrada o día 24 de novembro de 2022, adoptou, entre outros, o acordo que copiado é do teor literal seguinte (extracto): (.) Primeiro. Recoñecer o dereito a percibir a cantidade de 24.602,97 euros establecida na Resolución de fixación do xusto prezo do Xurado de Expropiación de Galicia da finca catastral 6091404NH2469S0001FF, a Elisabet Carmen Manuel Arcadio Jimber Eguagie, co NIF ***2716** ou, no seu caso, a consignación na Caixa Xeral de Depósitos. Segundo. Autorizar, dispoñer e recoñecer as obrigas por importe de 24.602,97 euros con cargo á aplicación orzamentaria 151.62100 do orzamento municipal do exercicio 2022. Terceiro. Remítase citación a Elisabet Carmen Manuel Arcadio Jimber Eguagie, co DNI ***2716**, no día e hora que corresponda, para que se acuda ao Concello de Ames, situado na Praza do Concello Nº 2, 15220 Bertamiráns. Ames (A Coruña) aportando a documentación indicada, a efectos do levantamento da correspondente acta de pago e ocupación do bens afectado polo expediente de referencia. Advertir que se o expropiado non acudira a cita ou non quixera aceptar ese prezo xusto, ou existira contenda ou títulos contraditorios respecto á titularidade do ben ou dereito expropiado, ou cando o ben estivera gravado con cargas ou dereitos reais inscritos no Rexistro da Propiedade e non compareceran no acto os titulares dos mesmos, ou en xeral se concorre algún dos supostos do artigo 51 do Regulamento da LEF, consignarase o importe do prezo xusto na Caixa Xeral de Depósitos. Este trámite habilitará ao Concello de Ames para a inmediata ocupación do ben. Cuarto. Requirir ao expropiado para que de forma previa á data fixada para a sinatura da acta de ocupación, presente certificación de conta bancaria da súa titularidade aos efectos de pagamento da cantidade indicada. Nos casos nos que non coincidira o titular rexistral de bens e dereitos afectados segundo os antecedentes do presente procedemento, Elisabet Carmen Manuel Arcadio Jimber Eguagie, co DNI ***2716**, cos titulares actuais, para que se efectúe o pagamento a favor destes últimos, deberán presentar no Concello os títulos xustificativos do seu dereito, con carácter previo a data fixada para a sinatura da acta de ocupación. Quinto. Na citación ao titular de bens e dereitos afectados, e demais interesados no procedemento, indicar de que trátase dun acto de trámite non susceptible de recurso. De conformidade co artigo 52.2 da Lei de Expropiación Forzosa, a citación realizarase cunha antelación mínima de oito días respecto á data sinalada para o levantamento da acta previa de pago e ocupación acta previa a la ocupación. Sexto. Publicar o presente no BOP e na web municipal. Sétimo. Dar traslado deste acordo aos departamentos municipais afectados aos efectos oportunos. Oitavo. Facultar o alcalde para cantas actuacións de trámite sexan precisas para a mellor execución do acordado. Ames, 29 de novembro do 2022 O alcalde José Blas García Piñeiro
05/12/2022 | Administración LocalMunicipal
As Somozas
Relación provisional de admitidas/os a proba selectiva

Dictouse pola Alcaldía, con data do 30 de novembro de 2022, a Resolución 2022/462, co seguinte contido: “Publicadas con data do 21/09/2022, no Boletín Oficial da Provincia de A Coruña nº 180, as bases para a selección dunha praza de auxiliar administrativo/a por consolidación de emprego. Con data do 24/10/2022, publicouse anuncio desa convocatoria no DOGA nº 202. Con data do 31/10/2022, publicouse no BOE nº 261 anuncio da convocatoria, dando inicio ó prazo para a presentación de solicitudes. O prazo rematou onte, 29/11/2022, e presentaronse as solicitudes de participación no proceso selectivo que de seguido se relacionan, con indicación das posibles causas de inadmisión nos casos en que proceda. Vistas as bases reguladoras deste proceso selectivo e a lexislación aplicable ao asunto, esta Alcaldía 1º- Aprobar a seguinte relación provisional de persoas admitidas e excluídas para a participación no referido proceso selectivo: 2º.- Ordear, en cumprimento do disposto na Base Xeral nº 7, a publicación do presente Decreto no Boletín Oficial da Provincia da Coruña, e nos taboleiros de anuncios do Concello, durante o prazo de dez días hábiles, contados dese o seguinte ó da publicación, para poder emendar, no seu caso, os defectos que motivasen a exclusión.3º.- Que se de conta do contido do presente Decreto ó Pleno do Concello, na primeira sesión que celebre, aos efectos oportunos. De conformidade co disposto nas Bases desta convocatoria, os sucesivos actos e comunicacións que se deriven da celebración deste proceso selectivo faranse públicos a través dos taboleiros de edictos do Concello e na páxina web (www.assomozas.es).” As Somozas, 30 de novembro de 2022. O Alcalde, Juan Alonso Tembrás.
05/12/2022 | Administración LocalMunicipal
Cambre
Aprobación definitiva da modificación do Regulamento para asignación do complemento de produtividade do persoal do Concello de Cambre

O Pleno municipal, na súa sesión ordinaria do día 29 de setembro de 2022, aprobou inicialmente a modificación do Anexo III – Calendario de obxectivos do Regulamento para asignación do complemento de produtividade do persoal do Concello de Cambre. Exposta esta modificación ao público durante trinta días, mediante publicación no BOP núm.193, do 11 de outubro de 2022, non se presentou ningunha reclamación ou suxestión, polo que, de conformidade co establecido no art.49 c) da Lei 7/1985, do 2 de abril, enténdese definitivamente aprobada. A teor do previsto no artigo 70.2 da Lei 7/1985, reguladora das bases do réxime local, e artigo 196.2 do Real decreto 2568/1986, do 28 de novembro, publícase integramente a modificación do texto normativo, que entrará en vigor ao día seguinte ao da súa inserción no Boletín Oficial da Provincia e unha vez transcorra o prazo previsto no artigo 65.2 da Lei 7/1985. Por tratarse dunha disposición administrativa de carácter xeral, non procede recurso en vía administrativa, se ben poderá impugnarse directamente ante a xurisdición contencioso-administrativa. O prazo para interpoñer o recurso contencioso-administrativo é de dous meses contados desde o día seguinte ao da publicación desta disposición no Boletín Oficial da Provincia, e deberá presentarse ante a Sala do Contencioso Administrativo do Tribunal Superior de Xustiza de Galicia, isto de conformidade co previsto no artigo 10.1. b) da Lei 29/1998, reguladora da xurisdición contencioso-administrativa. O último parágrafo do Anexo III. Calendario de obxectivos, do Regulamento para a asignación do complemento de produtividade do persoal do Concello de Cambre, queda redactado: “4º trimestre: os obxectivos do departamento deben estar aprobados e coñecidos polos traballadores de todo o departamento na segunda quincena de setembro”. Cambre, 29 de novembro de 2022 A concelleira delegada da Área de Economía, Facenda e Recursos Humanos P. D. (R. A. núm.1323/2019, do 1 de xullo) María Dolores Pan Lesta
05/12/2022 | Administración LocalMunicipal
A Pobra do Caramiñal
Anuncio de aprobación definitiva de créditos extraordinarios 04/22 e 05/22

Unha vez rematado o día 25 de novembro de 2022 o prazo de información pública dos expedientes de crédito extraordinario núm.04/22 e 05/22, así como a modificación da base 39ª das Bases de execución do orzamento, aprobados inicialmente polo Pleno da corporación na sesión realizada no día 27 de outubro de 2022 e publicado no Boletín Oficial da Provincia da Coruña de data 4 de novembro de 2022, sen que se presentasen alegacións, ó abeiro dos artigos 177.2 e 169.1 do Texto refundido da Lei das facendas locais, aprobado polo Real decreto lexislativo 2/2004, de 5 de marzo, enténdense definitivamente aprobados e procédese á publicación do resumo por capítulos do orzamento incorporando as modificacións aprobadas: Contra o presente acto, que pon fin á vía administrativa, poderase interpoñer, de conformidade co previsto no art.171.1 do Real decreto lexislativo 2/2004, de 5 de marzo, polo que se aproba o Texto refundido da Lei das facendas locais, un recurso contencioso-administrativo no prazo de dous meses contados dende o día seguinte ó día da publicación do presente acordo, de conformidade co previsto na Lei 29/1998, de 13 de xullo, da xurisdición contencioso-administrativa, sen prexuízo de que poida interpoñer calquera outro que estime oportuno en defensa dos seus intereses. A Pobra do Caramiñal, 30 de novembro de 2022 O alcalde José Luis Piñeiro García
05/12/2022 | Administración LocalMunicipal
Dumbría
Aprobación definitiva expediente de suplemento de créditos núm.1/22

Aprobado definitivamente o expediente de suplemento de créditos núm.1/22, en cumprimento do disposto no Real Decreto Legislativo 2/2004, de 5 de marzo, faise público o resumo por capítulos coas modificacións aprobadas, correspondendo a cada un deles ó seguinte: Dumbría, 30 de novembro de 2022. O ALCALDE José Manuel Pequeño Castro
05/12/2022 | Administración LocalMunicipal
Narón
Departamento de Obras e Urbanismo
Aprobación definitiva do Proxecto de Urbanización da rúa de nova apertura perpendicular á rúa San Carlos

A Xunta de Goberno local, na sesión ordinaria que tivo lugar o 24 de novembro de 2022, acordou a aprobación definitiva do proxecto de urbanización da rúa perpendicular á rúa San Carlos, redactado polo arquitecto Luis Felipe Cabezas Torrelo- Entyl Ingenieros S. L., e promovido polo Concello de Narón. Contra o presente acordo poderase interpoñer recurso potestativo de reposición perante a alcaldía-presidencia deste Concello, no prazo dun mes, a partir do día seguinte ao desta publicación, conforme o establecido nos artigos 123 e 124 da Lei 39/2015, do 1 de outubro, do procedemento administrativo común das administracións públicas; ou recurso contencioso-administrativo consonte o previsto no artigo 46 da Lei 29/1998, do 13 de xullo, reguladora da xurisdicción contencioso-administrativa, perante o Xulgado do contencioso-administrativo de Ferrol, no prazo de dous meses a partir do día seguinte ao desta publicación. Poderá utilizar, non obstante, calquera outro recurso que estime pertinente. Narón, 28 de novembro de 2022. Asinado dixitalmente pola alcaldesa, Marián Ferreiro Díaz.
05/12/2022 | Administración LocalMunicipal
Ribeira
Emprazamento dos/as interesados/as no recurso contencioso-administrativo PA 387/2022.

O Xulgado Contencioso-Administrativo nº 1 de Santiago de Compostela remitiu ao Concello de Ribeira un oficio polo que lle ordenaba que se remitise o expediente administrativo e que efectuase o emprazamento para que poidan comparecer como demandados cantas persoas aparezan como interesadas no procedemento abreviado 387/2022, correspondente ao recurso contencioso-administrativo interposto por D. ASTOR YASENOV ZIDI, contra o Decreto da Alcaldía de data 09/05/2022 polo que se aproba a Oferta de Emprego Público para a estabilización de emprego temporal, en cumprimento da Lei 20/2021, do 28 de decembro, de medidas urxentes para a redución da temporalidade no emprego público. En consecuencia, esta Alcaldía acordou na data 25/11/2022, de conformidade co disposto no artigo 49 da Lei 29/1998, do 13 de xullo, reguladora da xurisdición contencioso-administrativa, a remisión do correspondente expediente administrativo ao Xulgado, o que se notifica para xeral coñecemento de todas as persoas interesadas no procedemento, do que a celebración da vista virá sinalada cando corresponda, e se emprazan para que poidan comparecer como parte no prazo de 9 (nove) días, contados desde o seguinte ao da publicación desta resolución no Boletín Oficial da Provincia; e facéndolle saber que de comparecer fóra do indicado prazo teráselle por parte para os trámites non precluidos, e que de non comparecer oportunamente continuará a tramitación do procedemento sen a obriga de practicarlle ningunha notificación (artigos 49 e 50 da Lei 29/1998, de 13 de xullo, reguladora da xurisdición contencioso-administrativa). Ribeira, 30 de novembro de 2022 A alcaldesa en funcións Mª José Sampedro Fernández (Decreto de substitución de data 28/11/2022)
05/12/2022 | Administración LocalMunicipal
Boimorto
Aprobación padrón fiscal de saf do mes de outubro 2022

Por Decreto de Alcaldía n.º 548/2022 de data 24/11/2022, acordou aprobar os padróns fiscais do mes de outubro de 2022 correspondentes ao prezo público pola prestación do servizo de axuda no fogar para as dúas modalidades: dependencia e libre concorrencia, por importes respectivos de 2.817,66 € e 1.011,00 €. Os devanditos padróns expóñense ao público por prazo de quince días hábiles, a contar desde o seguinte ao da publicación deste anuncio no BOP, para que os interesados poidan examinalos no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, perante a Xunta de Goberno Local, no prazo dun mes, contado desde o día seguinte ao de finalización do período de exposición pública dos correspondentes padróns, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recurso de reposición, se é expresa, e no prazo de seis meses desde que se produza a desestimación presunta se non o fose. O prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Os recibos que figuran domiciliados, envíanse ás respectivas entidades para o seu cargo nas contas designadas polos/as contribuíntes. Boimorto, 30 de novembro de 2022 A alcaldesa Asdo.- María Jesús Novo Gómez
05/12/2022 | Administración LocalMunicipal
Fisterra
Aprobación provisional do padrón fiscal relativo á taxa polo servizo de recollida de residuos sólidos urbáns - ano 2023

A Xunta de Goberno Local, na sesión ordinaria que celebrou o pasado 24/11/2022, acordou: 1º) Aprobar inicialmente o padrón da taxa pola prestación do servizo de recollida de residuos sólidos urbáns do concello de Fisterra, (Ordenanza Fiscal publicada no BOP nº 231 de 5/12/2021), referido ao ano 2023, no que constan 3.113 recibos por un importe total de cento sesenta e catro mil novecentos corenta e tres euros e oitenta e tres céntimos (164.943,83 €), segundo o seguinte detalle: 2º) Expoñer ao público todos os datos incorporados ao Padrón que se aproba, mediante edicto que se debe publicar no Boletín Oficial da Provincia e no taboleiro de anuncios da Corporación e na web municipal. Esta exposición, por prazo de quince días desde a correspondente publicación no BOP, servirá de notificación colectiva a todos os contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria.3º) Fronte aos recibos incorporados ao Padrón, todos os interesados poderán interpoñer RECURSO DE RESPOSICIÓN ante esta Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo DUN MES, contado desde o día seguinte ao remate da exposición ao público do Padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo de un mes desde a súa interposición. Contra a desestimación presunta do recurso poderase interpoñer RECURSO CONTENCIOSO-ADMINISTRATIVO ante o Xulgado do Contencioso-Administrativo de A Coruña, no prazo de dous meses, desde a notificación da resolución expresa, ou de seis meses desde que se produza a desestimación presunta, tal e como establece o artigo 46.1 da Lei 29/1988, do 13 de xullo, reguladora da xurisdición contencioso-administrativa. Tamén se poderá interpoñer calquera outro recurso que se estime convinte. Fisterra, 30 de novembro de 2022 O Alcalde-Presidente Asdo. José Marcote Suárez
05/12/2022 | Administración LocalMunicipal
Brión
Anuncio aprobación padrón prezo público polos servizos de actividades da escola de música primeiro trimestre curso 2022/2023

Mediante resolución de alcaldía de data 29 de novembro de 2022 aprobouse o padrón do primeiro trimestre da escola de música curso 2022-2023. De acordo co disposto no artigo 102.3 da Lei 58/2003, de 17 de decembro, xeral tributaria, notifícanse colectivamente os recibos derivados destes padróns. De conformidade coa ordenanza xeral de ingresos municipais de dereito público, exporanse ao público nun prazo de 20 días, contados a partir do primeiro día do período de pago en voluntaria destes padróns, para que se poidan presentar as reclamacións pertinentes. De acordo co artigo 14.2 c) do Real Decreto Lexislativo 2/2004, de 5 de marzo, polo que se aproba o texto refundido da lei das facendas locais, contra o acordo de aprobación dos padróns e das súas liquidacións poderase interpor recurso de reposición no prazo dun mes a contar dende o día seguinte ao remate da exposición pública dos padróns. Contra a resolución expresa ou presunta do recurso de reposición que no seu caso se formule, poderase interpor recurso contencioso-administrativo na forma e prazos que a tal efecto se establecen na Lei 25/98 de 13 de xullo, reguladora da xurisdición contencioso administrativa. De acordo co disposto no artigo 62.3 da Lei Xeral Tributaria, fíxase como prazo de pago en período voluntario, dende o 2 de decembro de 2022 ao 2 de febreiro de 2023. Advírtese que, transcorrido o prazo de ingreso en período voluntario, as débedas serán esixidas pola vía de constrinximento, e deveñaranse as correspondentes recargas do período executivo, os xuros de mora, e no seu caso, as costas que se produzan. Brión, 29 de novembro de 2022 O alcalde, Pablo Lago Sanmartín
05/12/2022 | Administración LocalMunicipal
Vilarmaior
Secretaría - Intervención
Aprobación padrón fiscal da taxa municipal de subministro de auga e canon da auga, 3º trimestre de 2022

Mediante Decreto da Alcaldía de data do 30 de novembro de 2022 aprobouse o padrón da taxa municipal de suministro de auga e canon da auga, correspondente ao terceiro trimestre de 2022, por importe de 16.197,77 €, o cal se expón ao público, para a súa otificación colectiva, de acordo co establecido no artigo 102.3 da Lei 58/2003 do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do concello. Durante este prazo o padrón estará a disposición dos interesados a efectos de reclamacións. A falta de pago no período voluntario suporá a esixencia do canon da auga directamente ao contribuínte pola vía de constrinximento pola consellería competente en materia de facenda da Xunta de Galicia. Contra o acto de aprobación do padrón e das liquidacións incorporadas a este, os contribuíntes e, en xeral, os interesados, poderán interpor os seguintes recursos: 1.- Reposición, perante a Alcaldía deste concello, no prazo dun mes, contado desde o día seguinte ó da finalización da exposición pública do padrón, que se entenderá rexeitado se no prazo dun mes desde a súa presentación non se resolve de maneira expresa.2.- Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose.3.- Poderá interporse calquera outro recurso que os interesados consideren oportuno. A repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo de un mes dende que se entenda producida a notificación. Vilarmaior, 30 de novembro de 2022. O ALCALDE, Carlos Vázquez Quintián
05/12/2022 | Administración LocalMunicipal
Ames
Inicio expediente para a elección de xuíz/a de paz substituto/a do Concello de Ames

En sesión plenaria do 24 de novembro de 2022 préstase aprobación ás bases para a elección de xuíz/a de paz substituto/a do Concello de Ames abríndose o prazo para a presentación de solicitudes: 1. Obxecto da convocatoria: Elección de xuíz/a de paz substituto/a do Concello de Ames.2. Prazo de presentación de solicitudes: Quince días hábiles contados a partir da publicación do anuncio no Boletín Oficial da Provincia. Tamén se publicará no taboleiro de anuncios, nos xornais El Correo Gallego e La Voz de Galicia, e no taboleiro de anuncios da sede electrónica do Concello de Ames. a) Ser español/a. b) Ter dezaoito anos de idade. c) Non ter acadada a idade de xubilación na Carreira Xudicial ( 70 anos). d) Declaración xurada de non estar incapacitado/a para o exercicio da Carreira Xudicial. e) Declaración xurada de non estar incurso/a en causa de incompatibilidade e no suposto de estar incurso/a, coa excepción de actividades profesionais e mercantís, compromiso de optar polo posto de xuíz/a de paz titular do Concello de Ames.4. Documentación: As solicitudes dirixiranse ao alcalde - presidente do Concello e estarán acompañadas da seguinte documentación, que terá carácter de orixinal ou copia compulsada: - DNI. - Partida de nacemento. - Certificado do Rexistro Central de penados e rebeldes. - Declaracións xuradas ás que se fai referencia no punto anterior. - Relación e documentación acreditativa dos méritos alegados. O que se fai público para xeral coñecemento. Ames, 30 de novembro de 2022 O alcalde, José Blas García Piñeiro
05/12/2022 | Administración LocalMunicipal
Ortigueira
Secretaría
Concurso de escaparatismo de Nadal 2022

Polo Alcalde -Presidente do Concello de Ortigueira ditouse a resolución numero 2022- 1251 de data 29 de novembro, resolveuse a aprobación as bases que rexerán o concurso de escaparatismo para o Nadal 22 destinada a establecementos comerciais e hostalería do Concello de Ortigueira. En dita resolución resólvese a publicación do anuncio do concurso no Boletín Provincial da Coruña e o contido das bases na sede electrónica do Concello e na prataforma de subvencións do Estado. O que se fai publico para xeral coñecemento e aos efectos oportunos Ortigueira 29 de novembro de 2022 O Alcalde Juan Vicente Penabad Muras
05/12/2022 | Administración LocalMunicipal
Cedeira
Aprobación definitiva modificación crédito

Pleno do Concello de Cedeira, na sesión ordinaria do día 26 de outubro de 2022, aprobou inicialmente o expediente de modificación de crédito modalidade suplemento de crédito financiado con Remanente de Tesourería para Gastos Xerais por un importe total de 269.863,15€. En cumprimento do artigo 169.3, por remisión do 179.4 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, ao non presentarse alegacións durante o prazo de exposición ao público, quedou automáticamente elevado a definitivo o acordo plenario de aprobación inicial do Concello de Cedeira de modificación de créditos modalidade suplemento de crédito financiado con Remanente Líquido de Tesourería para Gastos Xerais, o cal faise público co seguinte detalle: Contra o presente acordo, en virtude do disposto no artigo 113 da Lei 7/1985, de 2 de abril, Reguladora das Bases do Réxime Local e no artigo 171 do Real Decreto Lexislativo 2/2004 de 5 de marzo, polo que se aproba o Texto Refundido da Lei Reguladora das Facendas Locais, os/as interesados/as poderán interpor directamente recurso contencioso-administrativo na forma e prazos establecidos nos artigos 25 e seguintes da Lei 29/1998, de 13 de xullo, Reguladora de dita Xurisdición. Cedeira, 30 de novembro de 2022. O Alcalde, Pablo Diego Moreda Gil
05/12/2022 | Administración LocalMunicipal
Mugardos
Avocación de competencia pola Alcaldía para a recepción das obras Pista de Pumptrack en O Baño, expte.1241/2021

O sr. Alcalde do Concello de Mugardos, con data 29.11.2022, dictou a Resolución núm.2022-1139, na que se avoca a delegación en materia de Obras e Servizos se delegaron por esta Alcaldía mediante RA nº 1108/2020 de 17.12.2020, en favor do concelleiro Jorge Manuel Kuntz Peiteado, para os efectos da asistencia e levantamento da acta de recepción, no seu caso, das obras “PISTA DE PUMPTRACK EN O BAÑO T. M. DE MUGARDOS”, Convenio coa Deputación Provincial da Coruña, núm.94/2019, adxudicadas polo procedemento aberto simplificado, a LUIS AMADEO ISHAM PORTALS S. L., (C. I. F. B15009533), mediante acordo de Xunta de Goberno Local adoptado en sesión ordinaria realizada con data 09.09.2021, prevista para o día 14.12.2022, ou ben de terse que suspender por calquera causa sobrevenida, para o novo día programado salvo poterior resolución desta Alcaldía pola que se deixe sen efecto a presente avogación puntual. Mugardos, asinado dixitalmente polo alcade do Concello de Mugardos, D. Justo Ignacio Diaz Zorita Galinova, o 30 de novembro de 2022.
05/12/2022 | Administración LocalMunicipal
Cambre
Aprobación inicial da modificación da ordenanza reguladora das medidas de apoio á inserción socio-familiar para persoas que participen no programa de intervención familiar

O Pleno municipal, na súa sesión ordinaria do día 24 de novembro de 2022, aprobou inicialmente a modificación da ordenanza reguladora das medidas de apoio á inserción socio-familiar para persoas que participen no programa de intervención familiar. Ábrese un prazo de información pública e audiencia aos interesados de trinta días hábiles, a partir do día seguinte á publicación do presente anuncio, co fin de que poidan presentar as reclamacións e suxestións que estimen oportunas, segundo o establecido no art.49 da Lei 7/1985, do 2 de abril, reguladora de bases de réxime local. No caso de que non se presente ningunha reclamación ou suxestión, entenderase definitivamente aprobada a modificación da ordenanza, que se publicará integramente no Boletín Oficial da Provincia, de conformidade co establecido no artigo 70.2 da Lei 7/1985, do 2 de abril. Poden consultar o texto íntegro da modificación na sede electrónica municipal https://sede.cambre.es/, dentro do apartado denominado “Taboleiro de anuncios, no taboleiro de anuncios municipal sito na casa do concello (Rúa Adro, 1 – 15660 Cambre) e no Portal de Transparencia municipal. Cambre, 30 de novembro de 2022 O alcalde Óscar A. García Patiño
05/12/2022 | Administración LocalMunicipal
Muxía
Decreto aprobación padrón ximnasio outubro 2022

Por Decreto de Alcaldía de 29 de novembro de 2022 aprobouse a seguinte resolución: “Visto o padrón fiscal da taxa polo servizo de ximnasio municipal do mes de outubro de 2022. Tendo en conta o establecido na normativa vixente (Lei 7/1985 -LBRL-, Lei 58/2003 -LGT- e RD 939/2005 Regulamento Xeral de Recadación-, por medio do presente. PRIMEIRO.- Aprobar o padrón da taxa pola prestación de servizos deportivos (ximnasio municipal), e que ascende ao importe de 324,00 euros de 27 usuarios/as. SEGUNDO.- Expoñer ao público o padrón aprobado aos efectos de presentación das reclamacións que se estimen oportunas, mediante a publicación de edicto no BOP e no taboleiro de anuncios do Concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, do 17 de decembro, Xeral Tributaria. TERCEIRO.- O prazo de cobro en período voluntario será de 2 meses, a contar dende o día seguinte á publicación do edicto no BOP. Transcurrido o mesmo procederase a esixir os xuros de mora e os recargos de acordo cos artigos 26 a 28 da Lei 58/2003. CUARTO.- Contra as liquidacións incorporadas aos padróns, transcorrido o periodo de exposición pública, os interesados poderán interpor recurso preceptivo de reposición ante o Sr. Alcalde-Presidente, como establece o artigo 14.2 do R. D. lexislativo 2/2004 polo que se aproba o texto refundido da lei de facendas locais. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución. Muxía, 29 de novembro de 2022 O Alcalde, Santiago M. Toba Campaña
28/12/2022 | Administración LocalMunicipal
Vilasantar
Ampliación da oferta de emprego público do Concello de Vilasantar 2022

Por resolución de Alcaldía nº 390/2022 de data 22/12/2022 aprobouse a ampliación da Oferta de emprego público 2022 (BOP nº 202 do 25/10/2022) do Concello de Vilasantar, engadindo a seguinte praza: En cumprimento do artigo 91 da Lei 7/1985 de 2 de abril, da Lei Reguladora das Bases de Réxime Local, o artigo 70 do texto refundido da Lei do Estatuto Básico do Empregado Público, aprobado por R. D. Lexislativo 5/2015 de 30 de outubro. O que se publica aos efectos oportunos. Vilasantar, a 22 de decembro de 2022 O alcalde Fernando Javier Pérez Fernández
28/12/2022 | Administración LocalMunicipal
Malpica de Bergantiños
Secretaría
OFERTA DE EMPREGO PÚBLICO PARA O ANO 2022

En cumprimento do preceptuado polo art.70 do Real Decreto Lexislativo 5/2015, do 30 de outubro, polo que se aproba o Texto refundido da Lei do Estatuto do Empregado Público, faise público que pola Resolución da Alcaldía 694/2022, de data 26/12/2022, aprobouse a oferta de emprego público para o ano 2022, na que se inclúen as seguintes prazas: Contra este acto, que pon fin a vía administrativa, poderase interpoñer potestativamente recurso de reposición ante a Alcaldía ou ser impugnado directamente ante a orde xurisdicional contenciosa-administrativa. O prazo para interpoñer o recurso de reposición será dun mes, contando desde o seguinte á publicación do presente anuncio, non podendo interpoñer recurso contencioso-administrativo ata que sexa resolto o recurso de reposición ou se teña producida a súa desestimación por silencio administrativo. Transcorrido un mes desde a interposición do recurso de reposición sen que se notifique a súa resolución expresa, entenderase desestimado por silencio administrativo e quedará expedita a vía contenciosa-administrativa. Contra a resolución expresa do recurso potestativo de reposición poderá interpoñerse recurso contencioso-administrativo ante o Xulgado do Contencioso-administrativo no prazo de dous meses contados desde o seguinte a aquel en que se notifique a resolución. Se a resolución non fora expresa o prazo de interposición do recurso contencioso-administrativo será de seis meses desde que se entenda desestimado por silencio administrativo, segundo dispón o artigo 46.1 da Lei 29/1998, do 13 de xullo, da Xurisdición Contencioso-administrativa. O recurso contencioso-administrativo pode interpoñerse directamente ante o Xulgado do Contencioso-administrativo correspondente no prazo de dous meses contados desde o día seguinte á publicación do presente. Os prazos fixados por meses concluirán o mesmo día no que se produciu a notificación/publicación ou o silencio administrativo. En canto a competencia territorial do Xulgado do Contencioso-administrativo se estará ao establecido no artigo 14 da Lei 29/1998, do 13 de xullo, da Xurisdición Contencioso-administrativa. Así mesmo, poderase utilizar calquera outro recurso que se estime pertinente e exercer as accións que procedan ante a xurisdición competente. En Malpica de Bergantiños, 26/12/2022 O alcalde, Eduardo J. Parga Veiga
28/12/2022 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de aprobación do plan de vias provinciais 2022, décima fase

A Exma. Deputación Provincial da Coruña, en sesión celebrada o 22 de decembro de 2022 adoptou entre outros o seguinte acordó: 1.- Aprobar o PLAN DE INVESTIMENTO EN VÍAS PROVINCIAIS 2022 DÉCIMA FASE integrado polo proxecto DP 1901 CARBALLO A SÍSAMO. MELLORAS NA ESTRADA, FASE III (CARBALLO) cun orzamento total de 2.279.527,63.- euros, correspondendo ás obras de titularidade provincial a cantidade de 1.640.045,06 que se imputan ao citado Plan e a cantidade de 639.482,57 euros ás obras de titularidade municipal.2.- Iniciar os trámites para a expropiación dos bens e dereitos necesarios para a execución da seguinte obra: 3.- Expoñer ao público o Proxecto mediante anuncio a inserir no Boletín Oficial da Provincia nun prazo de dez días a efectos de reclamacións, transcorrido o cal sen que estas producísense, considerarase definitivamente aprobado.4.- Remitir o expediente para coñecemento e informe da Xunta de Galicia e da Comisión Galega de Cooperación Local para os efectos da coordinación establecidos nos artigos 112 e concordantes da Lei 5/1997, do 22 de xullo, de Administración Local de Galicia, podéndose proseguir as actuacións unha vez que transcorra o prazo de dez días sen que se emita ningún informe A Coruña 26 de decembro de 2022 O PRESIDENTE O SECRETARIO ACCTAL., Asdo.: Valentín González Formoso Asdo.: Miguel Iglesias Martínez